OzLabs/hebrew-wiki-articles huggingface dataset:
יקנה חומת-כנף

יקנה חומת-כנף (שם מדעי: Metopidius indicus) היא מין של עוף מים אסיאתי ממשפחת היקאניים. זהו מין יחיד בסוגו. תחום תפוצתן של היקאנות חומות-הכנף מתפרש על פני דרום-מזרח אסיה והודו.
אצבעות רגליה, המותאמות להליכה על צמחייה צפה
בית הגידול המועדף על היקאנות הוא בריכות וביצות. אצבעותיהן ורגליהן המוארכות מתאימות במיוחד להליכה על פני הצמחייה הצפה של הבריכה או הביצה. היקאנות ניזונות מחרקים ומחסרי חוליות אחרים, שאותן הן מוצאות על הצמחייה הצפה או על פני המים.

אורכה של היקנה הוא כ-29 ס"מ, בעוד הנקבות גדולות מהזכרים. אצל יקנות בוגרות רוב הגוף צבוע בכחול בוהק, חוץ מכנפיהן החומות, רצועת הגבה הלבנה, רגליהן האפורות ומקורן הצהוב. לעומתן, רוב גופן של היקאנות הצעירות צבוע בחום, חוץ מצווארן הלבנבן, מקורן הצהוב ורגליהן האפורות.

היקאנות חומות-הכנף הן פוליאנדריות, וכל טריטוריה של נקבה מוקפת בטריטוריות של עד כארבעה זכרים, בעוד הנקבות נלחמות אחת עם השנייה על הזכות להטיל ביצים בקינו של זכר או כמה זכרים; כך הנקבות "כובשות" לעצמן את טריטוריות הזכרים הסמוכות. הזכרים נוהגים לקרוא לנקבות בעונת הרבייה בקריאות מיוחדות, המכונות "צעקות", על מנת שאלה יזדווגו איתן. מחקרים הוכיחו שהנקבות מזדווגות הכי הרבה עם הזכרים ש"צועקים" הכי חזק, כך שעוצמת הקריאות מהווה עבור הנקבה ראייה לבריאותו וחוזקו של הזכר.

==קישורים חיצוניים==

== הערות שוליים ==

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:יקניים
קטגוריה:עופות יחידים בסוגם
קטגוריה:מלזיה: עופות
קטגוריה:הודו: עופות
היידודורוג

היידודורוג (; מכונה דאראג בהגיה החסידית) היא עיר בצפון מזרח הונגריה, כ-40 ק"מ מצפון לדברצן.

==היסטוריה==
ממצאים מהאזור מתקופת האבן מעידים על אזור עשיר בציד ובדגה. ההצפות התכופות שפקדו את האזור עקב עליית פני נהר הטיסה לא הגיעו למקום היישוב עצמו, ולכן התאפשרה ההתיישבות במקום.

באזור נמצאו ממצאים מתקופת הברזל, וכן ממצאים המעידים על קיום אוכלוסייה סרמטית ורומית. האזור היה זירת קרבות בין אוכלוסייה גפידית ואווארית ולאחר מכן היה נתון לשליטת האימפריה הביזנטית. האזור מוזכר בספר גסטה הונגרורום מהמאה ה-12. האזכור הראשון בכתב של היישוב עצמו, היידודורוג, הוא משנת 1301.

במאה ה-17 השתייכה רוב אוכלוסיית העיר לכנסייה האורתודוקסית-יוונית, בניגוד ליתר יישובי הסביבה שרוב תושביהם השתייכו לכנסייה הפרוטסטנטית. במאות הבאות עמד היישוב תחת שליטת האימפריה הרוסית, וחיילים רוסים אף חנו ביישוב בעת המרד ההונגרי לעצמאות, במסגרת אביב העמים.

בשנת 1938 בוצעו חפירות ארכאולוגיות באזור, ובהן התגלו שרידי כנסייה מהמאה ה-10 או ה-11 וכן קברים שהקיפו אותה. בשנת 1990 בוצעו חפירות נוספות ובהן התגלו מבנים נוספים, מתקופת בית ארפאד, מהמאות ה-9 וה-10, בהם סדנת נפח.

==אתרים בעלי חשיבות==
בעיר קתדרלה יוונית אורתודוקסית מהמאה ה-18, מבצר מהמאה ה-16 ומוזיאון לתולדות העיר. סביב העיר נמצאים מספר מעיינות מרפא שהוקמו במאה ה-19.

==תעסוקה==
ענפי התעסוקה העיקריים בהיידודורוג הם חקלאיים, בעיקר גפנים וגידול בקר. לאחר מלחמת העולם השנייה גבר השימוש במדבירים מלאכותיים ובדשנים מלאכותיים בחקלאות בעיר, ותנובת התוצרת החקלאית עלתה. ענפי החקלאות העיקריים בעיר הם חיטה, תירס, עגבניות, פפריקה, טבק וסלק סוכר. האזור עשיר בחיות בר, בהן צבאים, סנאים וארנבות, עשרות זני חיפושיות וכן בזני ציפורים שונים, בהן יונים, זרזירים, דרורי הבית, עורבים, חופמים, נצים, חנקנים שחורי-מצח, עפרונים, תוכים ועקבים, והקרקע עשירה בתולעי אדמה (שלשולים), המסייעים לפוריותה. העיר נמצאת במרחק כ-40 ק"מ מהפארק הלאומי הורטובאג', שהוכרז "אתר מורשת עולמית" של אונסק"ו.

==קהילה יהודית==
בית הקברות היהודי בהיידודורוג
במאה ה-18 היו בהיידודורוג חיי קהילה יהודיים תוססים, כיהן אז כרבה של היידודורוג (בהגייה חסידית: דאראג) הרב שמואל פרנקל, תלמידו של רבי חיים מצאנז.

ב-1941 היו בהיידודורוג כ-300 יהודים מתוך כ-10,000 תושבים, והם השתייכו לקהילה האורתודוקסית. בשנת 1942 גויסו עשרות צעירים יהודים לשירות העבודה ורבים מהם נספו במסגרת שירותם. במרס 1944 כבש הצבא הגרמני את היידודורוג ובמאי הוקם גטו בעיר, בו נכלאו גם כמה עשרות יהודים מיישובי הסביבה. ביוני 1944 גורשו תושבי הגטו, חלקם למחנה שטרסהוף שבאוסטריה וחלקם לאושוויץ.

צורת שני לוחות הברית משיש שהיו על קיר בית המדרש הישן בעיר מלפני השואה השתמרו למזכרת בארכיון העירייה, והוענקו בתחילת שנות המאה ה-21 על ידי ראש העיר לאדמו"ר מדאראג בעת ביקורו בעיר.

==קישורים חיצוניים==

* 
* 

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:גטאות בהונגריה
מקס פאולי

מקס פאולי
מקס פאולי (בגרמנית: Max Pauly; 1 ביוני 1907 – 8 באוקטובר 1946 המלין) היה קצין אס אס בדרגת שטנדרטנפיהרר. שימש כמפקד מחנה הריכוז שטוטהוף מספטמבר 1939 עד אוגוסט 1942, ומפקד מחנה הריכוז נוינגמה ותתי המחנות הנלווים מספטמבר 1942 עד לשחרור המחנה במאי 1945.

==ביוגרפיה==
פאולי נולד ב-1 ביוני 1907 בוסלבורן, לבעל חנות לחומרי בנין, ולאחר סיום לימודיו הצטרף לחנותו של אביו. בשנת 1928 מת אביו, ופאולי ירש את החנות, ובאותה שנה הוא הצטרף למפלגה הנאצית. בשנת 1930 הוא הצטרף לאס אס, והיה אחד מהלוחמים הוותיקים. בשנת 1933 הוא הועלה לדרגת האופטשטורמפיהרר, ובשנת 1934 הוא הועלה לדרגת שטורמבאנפיהרר. בשנת 1936 הוא מונה למפקד יחידת התקיפה ה-53 של האס אס, ובשנת 1937 הוא מונה למפקד היחידה ה-71 של האס אס, והועלה לדרגת אוברשטורמבאנפיהרר.

בספטמבר 1939 הוא מונה למפקד מחנה הריכוז שטוטהוף, ובספטמבר 1942 הוא מונה למפקד מחנה הריכוז נוינגמה. בעת שפיקד על מחנה נוינגמה אירעו במחנה זוועות רבות, ביניהם עריכת ניסויים רפואיים על אסירי המחנה. בשנת 1944 הרופא הנאצי קורט הייסמאייר ערך ניסויים על עשרים ילדים במטרה למצוא תרופה לשחפת. ילדים אלו הובאו במיוחד מאושוויץ לצורך הניסוי הרפואי. הילדים והמלווים שלהם נרצחו בתלייה באפריל 1945 מווים שנתלו על קיר במרתף בית ספר בהמבורג. בית ספר זה היה תת-מחנה של מחנה נוינגמה הגדול.

פאולי הועמד לדין בגין פשעי מלחמה יחד עם עוד 13 נאשמים על ידי הבריטים בהמבורג. המשפט נמשך מיום 18 במרץ עד 13 במאי 1946. הוא נמצא אשם ונידון למוות יחד עם 11 מהנאשמים האחרים, וב-8 באוקטובר 1946 הוצא להורג בתלייה בכלא המלין.

==קישורים חיצוניים==

==הערות שוליים==

קטגוריה:פושעי מלחמה נאצים שהוצאו להורג
קטגוריה:אנשי אס אס
קטגוריה:מחנה הריכוז נוינגמה
קטגוריה:פושעי מלחמה נאצים
קטגוריה:גרמנים שנולדו ב-1907
קטגוריה:גרמנים שנפטרו ב-1946
ג'קאס: הסרט

ג'קאס הסרט (באנגלית: Jackass: The Movie) הוא סרט מסוגת קומדיה אקסטרים שיצא לאקרנים בשנת 2002 המציג פעלולים של חברי התוכנית ג'קאס, לסרט סגנון זהה לסדרה ג'קאס. את הסרט ביים ג'ף טרמיין.

== מבנה הסרט==
בתחילת הסרט מוצג הפתיח שמציג את כל הפעלולנים, כשהם נוסעים בעגלת סופר, כשבדרך מוצבות להם מלכודות ובסוף קטע הפתיחה, ג'וני נוקסוויל אומר את המשפט (שנאמר בכל הסרטים וכל פרקי הסדרה): "שלום קוראים לי ג'וני נוקסוויל וברוכים הבאים לג'קאס" ואז החבורה נזרקים מהעגלה אל דוכן. 

במהלך הסרט מוצגים מספר פעלולים ביניהם: צפירת צופר שמטרתו להפריע לאנשים לשחק גולף, השתנה על קרחון ואז אכילתו, הסנפת ואסאבי, ריקוד בעירום חלקי בציבור בתוך חנות ביפן, הדלקת זיקוק כשהוא קשור לישבן של הפעלולן, מלחמת מכוניות גולף, זחילה על מספר רב של מלכודות עכברים, מתיחה שמצולמת במצלמה נסתרת שבמהלכה ג'וני נוקסוויל מתחפש לאיש זקן שמרבה לקלל (על המתיחה הזו נוצר הסרט ג'קאס מציגים: חרא סבא) ועוד מספר רב של פעלולים מסוכנים.

קטע ידוע מהסרט הוא שהפעלולן ראיין דאן ערך מתיחה בו הוא מכניס לפי הטבעת שלו מכונית צעצוע ולאחר מכן ניגש לבית חולים ומתלונן שקשה לו ללכת מסיבה לא ידועה.

בסוף הסרט מוצגים חברי ג'קאס כשהם אנשים זקנים וריפ טיילור אומר: זה הסוף של ג'קאס.

== הפעלולנים בסרט==
הפעלולנים הראשיים בסרט שהשתתפו גם בכל פרקי הסדרה:
* ג'וני נוקסוויל (מיוצרי הסדרה ג'קאס וממפיקי הסרט)
* באם מרג'רה (ממפיקי הסרט)
* כריס פונטיוס
* ראיין דאן
* סטיב-או
* אהרן מקגי
* דייב אינגלנד
* ג'ייסון "ויי מן" אקונה
* פרסטון לייסי

בנוסף בסרט משתתפים עוד פעלולנים ושחקנים בתפקידים קטנים, כמו:
*ספייק ג'ונז (מיוצרי הסדרה ג'קאס וממפיקי הסרט)
*לומיס סתיו
*מני פואיג
*רייק יון
*מאט הופמן
*טוני הוק
*ראאב הימסלף
*ברנדון דיקמילו
*אפריל מרג'רה
*פיל מרג'רה
*ג'ס מרג'רה
*באטרבין

==ביקורות והכנסות==
הסרט קיבל ביקורות מעורבות של 48% ביקורות חיוביות לפי אתר Rotten Tomatoes, כשרוב הביקורות ציינו שהסרט קשה לצפייה ויש בו הרבה קטעים מגעילים. למרות זאת, הסרט היה הצלחה קופתית.

== המשך==
בשנת 2006 יצא לאקרנים הסרט "ג'קאס 2" שממשיך עם הסגנון של הסרט הראשון. בשנת 2007 יצא לאקרנים הסרט "ג'קאס 2.5", המכיל קטעים שירדו בעריכה מ"ג'קאס 2" וכן קטעים מאחורי הקלעים.

בשנת 2010 יצא לאקרנים הסרט "ג'קאס 3D", שגם הוא באותו הסגנון של שני הסרטים הראשונים אך היה בתלת-ממד. בשנת 2011 יצא לאקרנים הסרט "ג'קאס 3.5", המכיל חלקים של "ג'קאס 3D" שירדו מהעריכה. 

בשנת 2013 יצא לאקרנים הסרט "ג'קאס מציגים: חרא סבא" שמבוסס על המערכון הקבוע בסרטי ג'קאס, ובשנת 2014 יצא לאקרנים הסרט "ג'קאס מציגים: חרא סבא.5" המכיל קטעים מג'קאס מציגים: חרא סבא שירדו בעריכה וקטעים מאחורי הקלעים. 

חלק מחברי הצוות וההפקה דיברו על אפשרות לסרט רביעי בסדרת "ג'קאס" בעתיד, והסרט עתיד לצאת לאקרנים בתאריך 3 בספטמבר 2021.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2002
קטגוריה:סרטים אמריקאיים
קטגוריה:סרטים מבוססי סדרות טלוויזיה
קטגוריה:סרטי פולחן
טים מקלראת'

טימות'י ג'יימס "טים" מקלראת (באנגלית: Timothy James "Tim" McIlrath; נולד ב-3 בנובמבר 1978 באינדיאנפוליס, אינדיאנה) הוא מוזיקאי פאנק רוק אמריקאי.

הוא הזמר, כותב השירים והגיטריסט של להקת הפאנק רוק האמריקאית רייז אגאינסט, וכן אחד ממקימיה. מקלראת' ידוע בתמיכתו בזכויות בעלי חיים, ומקדם באופן אקטיבי את ארגון PETA עם להקתו.
מקלראת' הוא טבעוני ומעיד על עצמו כסטרייט אדג'. במהלך מלחמת חרבות ברזל יצא בתמיכה גלויה בישראל בעמוד האינסטגרם האישי שלו.

==קישורים חיצוניים==

קטגוריה:גיטריסטים אמריקאים
קטגוריה:זמרים אמריקאים
קטגוריה:זמרי מטאל אמריקאים
קטגוריה:צמחונים אמריקאים
קטגוריה:אמריקאים שנולדו ב-1978
עבד אל-קאדר אל-ג'ילאני

עבד אל-קאדר אל-ג'ילאני (בערבית: عبد القادر الجيلاني, בפרסית: عبد القادر گیلانی; 31 באוקטובר 1077, נאיף, פרס - 12 בינואר -1166, בגדאד) היה משפטן פרסי השייך לאסכולה החנבלית, ומגדולי המורים והמיסטיקנים הסופיים. אל-ג'ילאני ייסד את הקאדריה - המסדר המיסטי שהתפשט למרחקים ושימר את המשמעות המקורית של הסופיזם האיסלאמי לאורך מאות שנים עד זמננו.

==משפחתו==
אל-ג'ילאני נולד בשנת 1077, בפרס. משפחתו הייתה שייכת לאסכולה החנבלית, שהיא המחמירה מגישות ההלכה באסלאם הסוני. אביו של אל-ג'ילאני, אבו סאלח מוסא אל-חסני, היה צאצאו של חסן אבן עלי, (אימאם חסן). אמו של אל-ג'ילאני הייתה בתו של עבדאללה סוומי, צאצא של חוסיין (בן עלי).

==חינוכו== 
אל-ג'ילאני גדל בעיר הולדתו נאיף. בשנת 1095, בגיל 18, הוא עבר לבגדאד, שם למד את המשפט החנבלי. אבו עלי אל-מוכררימי היה מורו של ג'ילאני בפיקה (המשפט המוסלמי). אבו בכר אבן מוזפר היה מורו בחדית' (הלכה סונית) הוא קבל שיעורי תפסיר (פרשנות דיברי הקודש) על ידי הפרשן אבו מוחמד ג'עפר. המדריך הרוחני אבד-ח'יר חמאד בן המוסלמי אל-דבאס לימד אותו סופיות. לאחר שסיים את לימודיו, ג'ילאני עזב את בגדאד. הוא בילה עשרים וחמש שנים כנווד מתבודד באזורי המדבר של עיראק.

==המשך חייו==
בשנת 1127 אל-ג'ילאני חזר לבגדאד והחל להטיף לציבור. הוא הצטרף לסגל ההוראה של בית הספר של מורו, אל-מוחררימי. בשנת 1119, לאחר שאל-מוחרימי נפטר, אל-ג'ילאני החליף אותו כשייח'. הוא היה פופולרי בקרב הסטודנטים. בבוקר לימד חדית' ותפסיר. אחר הצהריים הוא לימד את מדעי הלב ואת מעלותיו של הקוראן. נאמר שהיה מטיף משכנע ושהמיר מספר רב של יהודים ונוצרים. כוחו נבע משילוב של הטבע המיסטי של הסופיזם עם טבעו הקפדן של הקוראן.

==מותו וקבורתו==
אל-ג'ילאני נפטר בערב שבת בשנת 1166 בגיל שמונים ותשע שנים. גופתו נקברה במקדש ליד (צידו המזרחי של נהר החידקל) בבגדאד, עיראק. בתקופת שלטונו של שאה אסמאעיל הספווי, קברו של ג'ילאני נהרס, אולם בשנת 1535 הסולטאן העותמאני סולימאן הראשון בנה כיפה מעל הקבר, שקיימת עד עצם היום הזה.

==קישורים חיצוניים==

* אתר חדקרן הוצאה לאור - מידע נוסף על 
* 
* 

 

קטגוריה:אנשי דת מוסלמים סונים
קטגוריה:סופיות
קטגוריה:ילידי 1078
קטגוריה:נפטרים ב-1166
דניאל קולמן

דניאל קולמן (באנגלית: Daniel Colman נולד ב-1991) הוא שחקן פוקר אמריקאי, במקור מהולדן, מסצ'וסטס.

קולמן מוכר בעיקר בזכות זכייתו בטורניר "$1,000,000 The Big One for One Drop" באליפות העולם בפוקר 2014, כשניצח בקרב ראש בראש מול דניאל נגראנו. בעקבות הזכייה הרוויח סכום של כ-15.3 מיליון דולר, הפרס השני בגובהו בהיסטוריית הפוקר עד אז.

קולמן שיחק בעיקר משחקי אונליין, וכינוייו הם "mrGR33N13" ו-"riyyc225". באפריל 2014 זכה ב-1,549,000 אירו בטורניר שנערך במונטה קרלו. כמו כן באליפות העולם בפוקר 2014 הגיע למקום השלישי.

ב-2017 הפסיק לשחק בטורניר פוקר.

נכון ליוני 2024, קולמן זכה בסך של כ-28.9 מיליון דולר מטורנירי פוקר, כשמתוכם כ-17.4 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2014
| dir="ltr" | The Big One for One Drop - $1,000,000 No-Limit Hold'em
| $15,306,668
|}

==קישורים חיצוניים==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי גביע סבב טריטון
קטגוריה:אמריקאים שנולדו ב-1991
נקר מגלני

נקר מגלני הוא מין גדול מאוד של נקר מהסוג Campephilus, קרוב לנקר האימפריאלי הגדול, שנפוץ לאורך רכס האנדים בצ'ילה ובדרום-מערב ארגנטינה. הוא יציב בכל תחום תפוצתו (משמע - לא נודד).

אורכו של הנקר הוא כ-36 עד 45 ס"מ. הזכרים גדולים יותר מהנקבות, ומשקלם כ-312 עד 363 גרם לעומת משקל הנקבות, 276-312 גרם. אורך הזנב הוא כ-13.9 עד 16.8 ס"מ, ואורך המקור הוא כ-4.3 עד 6 ס"מ. זהו המין הדרום-אמריקני הגדול ביותר במשפחת הנקריים, ואחד הגדולים בעולם.

כמעט כל גופו של הנקר שחור, למעט פס לבן על כנפיו, ומקור אפור דמוי אזמל. אצל הזכרים הראש וציצת הנוצות אדומים, ואצל הנקבות רוב הראש שחור, מלבד כתם אדום ליד בסיס המקור. נקרים מגלניים צעירים דומים במראם לנקבות, אך ציצתם קטנה יותר, וגוון הנוצות נוטה יותר לחום.

בית הגידול הטבעי של הנקר הוא יער, שם הוא ניזון מזחלים, חיפושיות ועכבישים. לעיתים הנקר ניזון גם מפירות, לשד (מוהל), זוחלים, עטלפים וגוזלים וקינים של ציפורי שיר.

מצב השימור של הנקר ברשימה האדומה של IUCN הוא "ללא חשש", אך נרשמה ירידה באוכלוסייה של הנקרים המגלניים, כנראה בגלל כריתת יערות וקיטוע של בית הגידול של הנקר המגלני.

הנקר חופר בעונת הרבייה שלו קן על עץ, בגובה של כ-5 עד 15 מ' מעל לגובה פני הקרקע. הנקבה מטילה 1-4 ביצים.

==קישורים חיצוניים==

==הערות שוליים==

קטגוריה:בעלי חיים שתוארו ב-1828
קטגוריה:טקסונים שתוארו בידי פיליפ פרקר קינג
קטגוריה:נקריים
קטגוריה:ארגנטינה: עופות
קטגוריה:צ'ילה: עופות
דב שפק-לובזובסקי

דב שפאק-לובזובסקי, 1861 (תרכ"א), רוז'ינוי, פולין - 19 ביולי 1948 (י"ב בתמוז ה'תש"ח), תל אביב. גואל קרקעות, קבלן התברואה הראשון של תל אביב. אחותו הייתה סבתו של אריה שפק.

== שכונת שפאק ==
בתחילת שנות ה-20 של המאה ה-20 רכש את קרקעות שכונת שפאק, או שפק, שבמרכז תל אביב, סביב רחוב ביל"ו. בתחילה השכונה הייתה ידועה על שמו. אך ברבות השנים, שמה המבדל של השכונה, והקשר לשמו, אבדו. שכונת שפאק היא מקום ילדותו של יגאל מוסינזון.

== קישורים חיצוניים ==
* 
* 

==הערות שוליים==

קטגוריה:תל אביב-יפו: אישים
קטגוריה:אישים הקבורים בבית הקברות טרומפלדור
רחוב פרישמן (תל אביב)

רחוב פרישמן הוא אחד מרחובות הרוחב החשובים במרכז תל אביב המחבר בין כיכר רבין (מתחיל במקום שרחוב צייטלין נגמר) וחוף הים המכונה בנקודה זו "חוף פרישמן" על שם הרחוב.

הרחוב חוצה ממערב למזרח מספר רחובות חשובים נוספים: רציף הרברט סמואל, הירקון, בן-יהודה, דיזנגוף, פרוג, שלמה המלך ואבן גבירול. הרחוב הוא חלק מהצפון הישן, אזור בתל אביב שהוסדר במסגרת תוכנית גדס, תוכנית המתאר הראשונה של העיר תל אביב, שתוכננה בשנים 1927–1929 על ידי מתכנן הערים הסקוטי סר פטריק גדס. תוכנית זו הקנתה לאזור מרכז תל אביב והצפון הישן (כולל רחוב פרישמן) את מראם ואופיים המוכר כיום. מצפון לרחוב זה עוד מספר רחובות רוחב מקבילים המחברים כיום את חוף הים וציר אבן גבירול.

הרחוב קרוי ע"ש דוד פרישמן, משורר, עורך, מתרגם, סופר, סאטיריקן, מבקר אמנות ועיתונאי עברי, שהיה מחלוצי הספרות העברית המודרנית.

לאורך הרחוב מספר אתרים בעלי עניין (מפורטים להלן ממזרח למערב):
*כיכר רבין
*כיכר מסריק
*מגדל פרישמן 46
*בית הרופאים - מרכז לרפואה פרטית
*מגדל פרישמן 46 - מגדל מגורים
*פסאז' דיזנגוף - משכנו הישן של התיאטרון הקאמרי וכיום משכנו של תיאטרון בית ליסין. בשנות ה-60 פעל במקום קפה קליפורניה. במקום פעל גם קולנוע הוד.
*מעונות עובדים (בפינת פרוג)
*בית הספר תל נורדאו - מבתי הספר היסודיים הוותיקים בעיר (הוקם כבר ב-1926). בבית הספר נערכו אימונים של "גדוד החברות" של ההגנה בשנות ה-40, יחידה שלימים הפכה לחיל הנשים בצה"ל.
*בית רחל פרידמן (בפינת הירקון)
*מלון דן תל אביב

==ראו גם==

==קישורים חיצוניים==

* מיכאל יעקובסון: [https://michaelarch.wordpress.com/2020/07/08/סיבוב-בפרישמן-פינת-שפינוזה-בתכנון-זאב/ סיבוב בפרישמן פינת שפינוזה בתכנון זאב רכטר], באתר 'חלון אחורי', 8 ביולי 2020

*
פרישמן
עבודה מבפנים (סרט, 2010)

עבודה מבפנים (באנגלית: Inside Job) הוא סרט תיעודי של הבמאי צ'ארלס פרגוסון משנת 2010. הסרט עוסק במשבר הכלכלי העולמי שאירע בשנים 2008–2009 כפועל ישיר של מניפולציות והונאות בשוק הפיננסי האמריקני, שרוב הגורמים המרכזיים שפעלו במסגרתו, מעלו בתפקידם לנהל את העסקים בהתאם לעקרונות רציונליים ובחרו במקום כך לנפח שווקי נדל"ן, ניירות ערך וכדומה, כך שתרבות הבונוסים והשכר האסטרונומי של בעלי הענף תשמר, כל זאת על בסיס הידיעה שבבמקרה הגרוע שוב תציל הממשלה הפדרלית של שוק הכספים, כפי שאכן קרה. הסרט מחולק ל-5 חלקים, בהם מוסבר השינוי שנעשה ברגולציה בתחום הפיננסי ובנוהגים בתחום זה שהשפיעו על יצירת המשבר.

הסרט זכה לביקורות חיוביות ששבחו את האופן הפשוט בו החומרים המורכבים הוצגו, ואף זכה בפרס אוסקר לסרט התיעודי הטוב ביותר.

==קישורים חיצוניים==
* 

קטגוריה:סרטים אמריקאיים
קטגוריה:סרטי 2010
קטגוריה:סרטים תיעודיים
קטגוריה:זוכי אוסקר: הסרט התיעודי הטוב
קטגוריה:סרטים על שוק ההון
בלומסברי

בלומסברי (באנגלית: Bloomsbury) היא שכונה בקצה הדרומי של רובע קמדן, במרכז העיר לונדון.

מבחינה היסטורית בלומסברי מזוהה עם תרבות, חינוך, אומנות ורפואה, כשהיא מכילה מספר מוסדות חשובים בתחומים אלו בהם המוזיאון הבריטי, יוניברסיטי קולג' לונדון והאקדמיה המלכותית לאמנות הדרמה. מעבר לכך מאופיינת השכונה במבנים רבים מהתקופה הג'ורג'יאנית ומספר רב של פארקים וכיכרות בין הרחובות, בהם כיכר ראסל וכיכר בדפורד.

==היסטוריה==
אזור כיכר המלכה, [[1787.]]
האדמות באזור השכונה המודרנית נקנו בשנת 1201 על ידי בעל האדמות הנורמני ויליאם דה בלמונד, השם בלומסברי נובע מעיוות השם המקורי "בלומנדיסברי"; 'אחוזתו של בלמונד'. ישנן עדויות לכך שבמקום התקיים כפר בשם "לומסברי" בתקופת ימי הביניים המוקדמים. במאה ה-14, האדמות והאחוזה נקנו על ידי המלך אדוארד השלישי אשר העניקם לנזירים קרטוסיאנים. עם תהליך פירוק המנזרים באנגליה, המלך הנרי השמיני קנה חזרה את האדמות לרשות הכתר והעניק אותם לתומאס ריוזלי, רוזן סאות'האמפטון הראשון.

אדמות בלומסברי נותרו בבעלות רוזני סאות'האמפטון ובהמשך דוקסי בדפורד, אשר החלו בתהליך פיתוח עירוני של האדמות. בתחילת 1660 החלו עבודות בנייה בכיכר בלומסברי, במהלך המאה ה-18 רוב חלקי השכונה פותחו ונבנו כאשר עד לחילת המאה ה-19 רוב השכונה כפי שהיא נראית היום הייתה בנויה.

==גאוגרפיה==
מפה של השכונה
אף על פי שלשכונה אין גבולות רשמיים, ניתן להגדיר באופן כללי את גבולה העליון כדרך יוסטון (ה-A501) וגבולה התחתון ברחובות אוקספורד, דרך בלומסברי ודרך ת'יובלדס (רחובות הנמצאים על אותו ציר). גבולה המערבי של השכונה מזוהה עם רחוב טוטנהאם קורט, אם כי בהגדרה רחבה יותר ניתן אף לכלול את האזור עד לרחוב פורטלנד (ה-A4201). גבולה המזרחי של השכונה עובר לאורך דרך גרייז אין (ה-A5200).

לאורך גבולה הצפוני של השכונה (דרך יוסטון) נמצאות תחנות הרכבת יוסטון וסנט פנקראס, בנוסף למספר תחנות של הרכבת התחתית המשרתים מספר קווים העוברים מתחת לשכונה, בהם; תחנת כיכר ראסל (קו פיקדילי), תחנת רחוב גודג' (קו נורת'רן), תחנת הולבורן (קו פיקדילי וקו סנטרל) ותחנת דרך טוטנהאם קורט (קו סנטרל וקו נורת'רן).

==אתרים בעלי חשיבות==
* המוזיאון הבריטי
* הקולג' האוניברסיטאי של לונדון
* האקדמיה המלכותית לאמנות הדרמה
* אוניברסיטת לונדון
* כנסיית ישו המלך
* כיכר ראסל

== ראו גם ==
קבוצת בלומסברי

==קישורים חיצוניים==

* [http://www.tripadvisor.com/ShowUserReviews-g186338-d188023-r2300470-Bloomsbury-London_England.html אודות השכונה] באתר 'Trip Advisor'.
* [http://www.londontown.com/LondonAreas/Bloomsbury/ אזור בלומסברי] באתר התיירות 'London Town'.
* 

קטגוריה:לונדון: שכונות
קטגוריה:קמדן
טוקן לבן-גרון

טוקן לבן-גרון (שם מדעי: Ramphastos tucanus) הוא מין של טוקן מהסוג Ramphastos שמצוי בסכנת הכחדה עקב בירוא יערות. תחום תפוצתו מתפרש מיער האמזונס לדרום-מזרח קולומביה, מזרח אקוודור, מזרח פרו, צפון בוליביה, דרום ומזרח ונצואלה וצפון ומערב ברזיל. בית הגידול המועדף על הטוקן הוא יערות טרופיים לחים. בעבר, שניים מתת-המינים של הטוקן לבן-הגרון נחשבו לשני מינים שונים, מכיוון שהם שונים זה מזה בצבע מקורם; אך שני המינים אוחדו לאחר שהתברר כי הם מתרבים ביניהם.

== תיאור ==
כמו כל המינים במשפחת הטוקניים, הטוקן לבן-הגרון הוא צבעוני ויש לו מקור גדול וחלול. אורכו כ-50 עד 61 ס"מ. הזכר גדול מהנקבה ומשקלו כ-642 גרם, בעוד משקל הנקבה הוא כ-580 גרם. אורך המקור כ-12.2 עד 22 ס"מ, ואורך הזנב הוא 13.3 - 16.8 ס"מ. זהו המין השני בגודלו במשפחת הטוקניים, אחרי טוקן הטוקו.

גבו, בטנו ועורפו של הטוקן שחורים, חזהו לבן ועליו יש כתם גדול בצבע צהוב. עכוזו צהוב, ומסביב לעיניו יש עיגול כחול. החלק העליון של בסיס המקור צהוב, והחלק התחתון כחול, בעוד המקור עצמו שחור או אדום - מה שמשתנה בין תת-המינים של הטוקן. הזכר גדול יותר מהנקבה ומקורו ארוך יותר, אך מלבד זאת הם זהים. אצל טוקנים צעירים המקור קצר יותר, וצבעי נוצותיו דהויים יותר.

== התנהגות ==
הטוקנים נוהגים לעוף בדרך כלל בזוגות (לעיתים גם בלהקות) מעוף ארוך וגלי, למרחק של לא יותר ממאה מטרים בכל פעם. הטוקן לבן-הגרון ניזון בעיקר מפירות שגדלים על עצים, אך הוא ניזון גם מחרקים, לטאות, ביצים וציפורים קטנות.

הנקבה מטילה 2–4 ביצים בחור בעץ. מכיוון שמקורו של הטוקן חלול, הוא אינו יכול "לקדוח" חור בעץ בעצמו, אז הוא מקנן בחללים טבעיים (חלק רקבו בעץ חי) או בחורים שנעשו על ידי עופות אחרים (נקראים, למשל). הזכר והנקבה דוגרים לסירוגין על הביצה במשך 14–15 ימים עד לבקיעה. הגוזלים נולדים עיוורים וערומים, עם מקורים קצרים ועקבים מרופדים, שמגנים עליהם מרצפתו המחוספסת של חלל הקן. הזכר והנקבה מאכילים אותם, והגוזלים פורחים מהקן לאחר שישה ימים. עד כמה חודשים לאחר הפריחה, הזכר והנקבה ממשיכים להאכיל את הפרחונים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:טוקניים
קטגוריה:ברזיל: עופות
קטגוריה:עופות יער האמזונאס
קטגוריה:בעלי חיים שתוארו ב-1758
אליעזר קרול

אליעזר קרול{{תמונה להחלפה}}
בית הקברות של כפר גלעדי|שמאל|]]
אליעזר קרול (21 במאי 1887 קרמנצ'וג, אוקראינה - 26 במרץ 1958 תל חי), עלה לארץ ישראל במסגרת העלייה השנייה. היה חבר בארגון השומר. עסק בשמירה במושבות זכרון יעקב וחדרה. היה בין מקימי התיישבות חברי "השומר" תל עדשים. שירת בגדודים העבריים ועבד בגדוד העבודה. התיישב בכפר גלעדי והיה שותף להקמת קריית שמונה.

== קורות חייו ==
אליעזר נולד ב-1887 בעיר קרמנצ'וג שבאוקראינה למרדכי קרול ופסיה לבית גרובשטיין שהיו מחובבי ציון ובהתאם לכך החינוך בבית היה ברוח הציונות. החל משנת 1903 החלו פרעות באוקראינה ואליעזר היה פעיל בארגוני הגנה יהודיים. ב-1906 גויס לצבא הצאר אך נעצר באשמת חתרנות מהפכנית ונידון לארבע שנות מאסר. ב-1908 הצליח לברוח מהמאסר.

ב-1908 הצליחה משפחתו לסדר לו את הניירות המתאימים ובעזרתם עלה לארץ והגיע ל-זכרון יעקב שם גרה אחותו. בזכרון יעקב עבד בחקלאות ועקב תנאי העבודה הקשים היה שותף להקמת ועד פועלים בזכרון-יעקב.

בתקופת שהותו של אליעזר בזכרון יעקב נודע לו על הקמת ארגון "השומר" וב-1909 פגש את ישראל שוחט, שהגיע ליישוב כדי לגייס חברים חדשים לארגון, והתלהב מתאוריו של שוחט. בעקבות פגישה זו החליט אליעזר להפוך לשומר והחל לשמור על הגורן של הישוב. בשנת 1910 התכנס ביישוב ועד "השומר" שהכין רשימת השומרים על מנת לשמור בחדרה. אליעזר ואשתו חיה נכללו ברשימה זו וכבר ב-1911 החל אליעזר לשמור בחדרה והיה שותף למספר תקריות עם ערביי הסביבה. ב-1912 חל סכסוך בין ארגון "השומר" לוועד של חדרה והישוב החליט להפסיק את ההתקשרות עם הארגון.

ב-1913 היו אליעזר וחיה שותפים לייסוד ההתיישבות שהקים ארגון "השומר" בתל-עדס (לימים תל עדשים).

ב-1918 התקיימה בטבריה ועידת "השומר" בה הוחלט שחברי הארגון יתנדבו לגדודים העבריים ולמשטרה הבריטית. בעקבות זאת התגייס אליעזר לגדודים העבריים, נשלח להתאמן במצרים ושירת בארץ במסגרת הצבא הבריטי. אליעזר שירת במשך כשנתיים ובתקופה זו היה חבר בקבוצת הבשקירים שעסקה ברכש של נשק לא חוקי והעברתו לטובת היישוב העברי.

בעקבות נפילת תל חי ב-1920 ערקו חברי הקבוצה מהגדוד העברי והצטרפו ל"גדוד העבודה" שם עסקו בסלילת כביש טבריה-צמח ובייבוש ביצות.

ב-1921 השתתפו אליעזר וחיה בשיקום קיבוץ כפר גלעדי (שננטש לאחר מאורעות תל-חי) ולאחר מכן התיישבו במקום. בקיבוץ המשיך אליעזר בפעילותו הביטחונית שכללה איסוף נשק ועזרה בהבאת עולים, בדרכי היבשה, מארצות ערב. ב-1949 עזר בהקמת קריית שמונה ושימש מנהל המעברה בשנותיה הראשונות.

בשנותיו האחרונות עסק אליעזר באיסוף חומר ל"ספר השומר". נפטר ב-1958 ונקבר בחלקת "השומר" בבית הקברות בתל-חי.

== משפחתו ==
בעקבות עלייתו של אליעזר לארץ עלו גם הוריו, אחיו צבי קרול ואחותו עטרה קרול (אשתו של חיים שטורמן). גם האח והאחות הצטרפו לארגון "השומר".

אליעזר התחתן עם חיה דרכלר (אחותה היא דבורה דרכלר שנהרגה בחצר תל חי ואחות נוספת היא שרה ברזילי) ונולדו להם 3 בנים.

אליעזר כונה על ידי ערביי הסביבה "אבו חיעם"

== מאמריו ==
* אליעזר קרול, בזכרון יעקב, ספר השומר, הוצאת דביר, 1957, עמודים 103–105

== לקריאה נוספת ==
* אמיר גולדשטיין, איש 'השומר' אליעזר קרול ועולי תימן בקרית שמונה, 1950-1949, עיונים בתקומת ישראל 25, 151-178.

== קישורים חיצוניים ==

* [http://nechemia.org/references/krol.pdf אליעזר קרול] באתר של נחמיה לבנון
* , 
* 
* , 
* 

== הערות שוליים ==

קטגוריה:אנשי השומר
קטגוריה:אישים הקבורים בחלקת השומר בכפר גלעדי
קטגוריה:אנשי העלייה השנייה
קטגוריה:הגליל: אישים
קטגוריה:לוחמי הגדודים העבריים
קטגוריה:משפחת שטורמן
קטגוריה:כפר גלעדי: אישים
קטגוריה:ישראלים שנולדו ב-1887
קטגוריה:ישראלים שנפטרו ב-1958
מייקל טוקורה

מייקל טוקורה (באנגלית: Michael Tukura; נולד ב-19 באוגוסט 1988 באבוג'ה שבניגריה) הוא כדורגלן ניגרי המשחק בעמדת הקשר.

==קריירה==
כנער, שיחק טוקורה בקבוצת ספורטס ג'וס מניגריה, ובשנת 2007 החל לשחק כדורגל מקצועי וחתם בקבוצה הניגרית וויקי טיוריסטס. בקיץ 2008 הגיע לישראל וחתם בקבוצת הכח עמידר רמת גן בהשאלה עד תום העונה. ב-13 בספטמבר 2008 ערך את הופעת הבכורה שלו בליגת העל, במשחק נגד בני יהודה תל אביב. בסוף העונה סיימה הכח עמידר רמת גן אחרונה בטבלה וירדה בחזרה לליגה הלאומית, וטוקורה חתם בקבוצת מכבי אחי נצרת, שעלתה לליגת העל לאחר שניצחה את הכח עמידר רמת גן בפלייאוף. בעונת כבש טוקורה שער אחד ב-24 הופעות במדי נצרת, ובאפריל 2010 חתם בקבוצת ונטספילס מליגת העל הלטבית.

טוקורה ערך את הופעת הבכורה שלו במדי ונטספילס במשחק נגד SK בלזמה. ב-2 ביוני 2010 כבש את שערו הראשון בקבוצה, במשחק נגד FK דאוגבה. בסך הכל ערך טוקורה בעונה זו 14 הופעות, בהן כבש שער אחד. באוגוסט 2011 הושאל לרובין קאזאן הרוסית, אך שיחק רק בקבוצת המילואים של המועדון, וכעבור מספר חודשים חזר לוונטספילס. ביולי 2012 עבר לשחק בקבוצה הרומנית וסלוי.

בעונת חזר טוקורה להכח עמידר רמת גן ושימש כקפטן הקבוצה. ב-11 ביולי 2014 חתם לעונה אחת בהפועל פתח תקווה, העולה החדשה לליגת העל. ב-9 במאי 2015 כבש את שער הבכורה שלו בקבוצה, בניצחון 2–4 על מועדון ספורט אשדוד, אך בתום העונה ירדה הקבוצה בחזרה לליגה הלאומית.

ב-13 ביולי 2015 חתם בהפועל רמת גן מהליגה הלאומית, ולאחר עונה אחת חזר לקבוצת הפועל פתח תקווה, אך משלא הצליחו להשיג עבורו אשרת שהייה, שוחרר השחקן מבלי שלבש את מדי המועדון פעם נוספת.

==תארים==
;ונטספילס
* אליפות לטביה (1): 2010
* הגביע הלטבי (1): 2011

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:אבוג'ה: כדורגלנים
קטגוריה:כדורגלני הכח עמידר רמת גן
קטגוריה:כדורגלני מכבי אחי נצרת
קטגוריה:כדורגלני ונטספילס
קטגוריה:כדורגלני רובין קאזאן
קטגוריה:כדורגלני ואסלוי
קטגוריה:כדורגלני הפועל פתח תקווה
קטגוריה:כדורגלני הפועל רמת גן
קטגוריה:כדורגלנים זרים בישראל
קטגוריה:ספורטאים ניגרים בישראל
קטגוריה:ספורטאים זרים בלטביה
קטגוריה:ספורטאים ניגרים ברוסיה
קטגוריה:ספורטאים ניגרים ברומניה
קטגוריה:ניגרים שנולדו ב-1988
אוניברסיטת המדינה של קולורדו

אוניברסיטת המדינה של קולורדו (באנגלית: Colorado State University; מכונה גם בראשי תיבות CSU) היא אוניברסיטת מחקר ציבורית הפועלת בעיר פורט קולינס, קולורדו בארצות הברית. היא אוניברסיטת הדגל של מערכת האוניברסיטאות במדינה זו. 

באוניברסיטה לומדים כיום (2013) יותר מ-30,000 סטודנטים, ועובדים בה כ-1,500 אנשי סגל.

האוניברסיטה הוקמה ב-1870, תחילה כ"מכללת קולורדו לחקלאות". ב-14 במרץ 1876 תיקן בית המחוקקים הטריטוריאלי של קולורדו את חוקת המדינה כך שיינתן תקציב להקמת מכללה זו בפורט קולינס (לצד תקציב להקמת אוניברסיטת קולורדו בבולדר). שעריה נפתחו לראשונה לסטודנטים ב-1879.

בין בוגרי האוניברסיטה נמנים מספר זוכי פרס פוליצר, אסטרונאוטים, מנכ"לים, שני מושלים לשעבר של מדינת קולורדו ובני בגין.

== קולג'ים ==
באוניברסיטה פועלים 8 קולג'ים ו-55 מחלקות אקדמיות. ניתן ללמוד בה לתואר ראשון ב-65 תחומי לימוד, תואר שני ב-55 תחומים, ותואר דוקטור ב-40 תחומים. הקולג'ים באוניברסיטה כוללים<ref></ref>:

* מדעי החקלאות: נלמדים מקצועות כגון חקלאות, ביולוגיה, מדעי בעלי החיים, אדריכלות נוף.
* מנהל עסקים: בקולג' למנהל עסקים נלמדות מגמות כגון חשבונאות, פיננסים, משאבי אנוש, שיווק, מערכות מידע, נדל"ן, שרשרת אספקה.
* הנדסה: מקצועות ההנדסה הנלמדים בקולג' נכללים הנדסת חשמל, סביבה, בניין, מחשבים, הנדסה כימית, הנדסה מכנית.
* מדעי החברה והבריאות: ניתן ללמוד מקצועות כגון חינוך, מדעי הבריאות, תזונה, עבודה סוציאלית, התפתחות האדם.
* מדעי הרוח: נלמדים מקצועות כגון פילוסופיה, אנתרופולוגיה, מחול, לימודי נשים ומגדר, היסטוריה, גאוגרפיה, ספרות, עיתונאות.
* מדעי הטבע: המקצועות הנלמדים כוללים כימיה, ביולוגיה, מתמטיקה, פיזיקה, סטטיסטיקה, זואולוגיה, מדעי המחשב ועוד.
* וטרינריה ומדעים ביו רפואיים

==קישורים חיצוניים==

* 
* 

==הערות שוליים==

קולורדו
קטגוריה:קולורדו: חינוך
קטגוריה:איגוד אוניברסיטאות המחקר
ימים של שמחה – חלק א'

ימים של שמחה - חלק א הוא אלבומה העשרים-ואחד של הזמרת שרית חדד אשר יצא לאור ב-31 במאי 2013. חלק זה של האלבום כלל 17 שירים, מתוך 32 שירים בסך הכל שהיו אמורים להיכלל בשני חלקי האלבום. חלקו השני של האלבום היה אמור לצאת כעבור חודשים בודדים, אך נגנז בסופו של דבר. <br>
האלבום כולל סינגלים כגון "תחזרי", "אבי שבשמיים", "הקשיבו חבריי" שהוא חידוש לשיר של פריד אל אטרש, "געגועים" ו-"בדד". אמנים נוספים אשר תרמו את חלקם לאלבום: הנרי - שכתב בין היתר את השיר "געגועים" לזכר אביה של חדד, דיקלה, אורי שמח, אופיר כהן, עדי לאון ועוד.

האלבום זכה לתואר הפלטינה על מכירות של 40,000 עותקים.

== רשימת רצועות ==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=20|מספר
!width=100|שיר
!width=35|זמן
!width=100|מילים
!width=100|לחן
|-
! 1
| <center>אבי שבשמיים</center>
| 03:41
| בעילום שם
| רמי רבא
|-
! 2
| <center>געגועים</center>
| 04:07
| Henree
| Henree
|-
! 3
| <center>הקשיבו חבריי</center>
| 03:13
| אופיר כהן
| פריד אל אטרש
|-
! 4
| <center>אתה מכיר אותי</center>
| 03:08
| דיקלה
| דיקלה ועידו אוחיון
|-
! 5
| <center>אהבה אין סופית</center>
| 04:40
| Henree
| AKID WAEL
|-
! 6
| <center>ימים של שמחה</center>
| 03:18
| Henree
| Henree
|-
! 7
| <center>בום בום</center>
| 03:16
| רמי לב
| עדי לאון
|-
! 8
| <center>ובאת אלי</center>
| 03:41
| Henree
| סמי יוסוף
|-
! 9
| <center>יא חביבי</center>
| 03:44
| אורי שמח ורמי לב
| אורי שמח
|-
! 10
| <center>אמא</center>
| 03:43
| אורי שמח
| אורי שמח ויוני קיסר
|-
! 11
| <center>בדד</center>
| 03:33
| דיקלה
| דיקלה ועידו אוחיון
|-
! 12
| <center>אור לנשמה</center>
| 04:25
| אורי שמח
| אורי שמח וערן כרמי
|-
! 13
| <center>לך תגיד לה</center>
| 03:01
| רמי לב
| עדי לאון
|-
! 14
| <center>תחזרי</center>
| 03:06
| דיקלה
| דיקלה ועידו אוחיון
|-
! 15
| <center>פעמונים</center>
| 03:38
| דיקלה
| דיקלה ועידו אוחיון
|-
! 16
| <center>נסעתי כל הלילה</center>
| 03:44
| Henree
| Henree
|-
! 17
| <center>ברוך הבא לישראל</center>
| 04:06
| יוסי גיספן
| יוסי גיספן
|-

 |}

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה
|40,000
|}

== הערות שוליים ==

קטגוריה:אלבומי 2013
קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת אבי גואטה הפקות בע"מ
קטגוריה:אלבומי חברת NMC יונייטד אנטרטיינמנט
תהודת שומאן

אנימציה של תהודת שומן
תהודת שומאן (בגרמנית: Schumann-Resonanz) היא תופעה המתרחשת בין קרקע כדור הארץ לבין שכבת היונוספירה באטמוספירה. בתופעה זו מתחוללת תהודה של גלים אלקטרומגנטיים בין הקרקע ליונוספירה כתוצאה מפריקת ברק במקום כלשהו על פני כדור הארץ.

התופעה התגלתה על ידי הפיזיקאי הגרמני אשר חזה אותה מתמטית בשנת 1952.

==קישורים חיצוניים==

קטגוריה:פיזיקת הפלזמה
קטגוריה:קרינה אלקטרומגנטית
קטגוריה:השדה המגנטי של כדור הארץ
קטגוריה:מטאורולוגיה
זקיק שיער

זקיק שיער הוא איבר השייך לעור אצל יונקים ותפקידו לייצר שיער. תהליך הייצור מורכב משלשה שלבים: גדילה (Anagen), סיום (Catagen) ומנוחה (Telogen). תאי גזע הם האחראיים על ייצור השיער.

בבסיס הזקיק נמצא שורש השערה (או "פאפילה" – Dermal papillae) ומחובר לבלוטת חֵלֶב, המכילה חומר סיכוך ומפרישה תחילה לתוך חלל מרכזי המתנקז דרך פתח זקיק השערה אל פני העור.

אצל בני אדם, מספר זקיקי השיער בדרך כלל קבוע מלידה ואינו משתנה, אך קיימים הבדלים בתפקוד כל זקיק במהלך החיים.

== מבנה ==

איור שכבת עור המכילה זקיקי שיער
שכבות העור. עור דק (שעיר) ועור עבה (חלק)

== מחזור גידול ==
=== רקע ===
צמיחת השערה אינה רציפה, אלא מתנהלת בצורה מחזורית. שערה (בריאה) חיה וצומחת 4 שנים בממוצע, ואז מוחלפת בשערה חדשה.
מחזור הצמיחה של השערה מורכב משלושה שלבים. שלב גדילה (Anagen), סיום (Catagen) ומנוחה (Telogen).

=== שלב Anagen ===
בתקופה זו מתחלקים תאי המטריקס ובונים את השערה בקצב אחיד ובהתמדה. קצב הגדילה הוא בדרך כלל קבוע ואישי. בממוצע גדלות השערות בסנטימטר אחד לחודש. אורך השערה תלוי בעיקר בקצב הגדילה ובאורך תקופת האנגן, שנע בין 18 חודשים לכשלוש שנים. יש גם גורמים משפיעים אחרים, כגון: מין – אצל הנקבה הקצב מהיר יותר, גיל – קצב הגדילה בין גלאים 15 עד 30 מהיר יותר. אחרי גיל 50 הוא יורד באופן חד, והטמפרטורה – קצב הגדילה מהיר יותר באקלים חם בטמפרטורות גבוהות. אולם ההשפעה של גורמים אלה ואחרים היא, בסיכומו של דבר קטנה.

=== שלב Catagen ===
תקופה זו נמשכת כשבועיים עד חודש ובמהלכה מואט קצב הגדילה עד כדי הפסקת הצמיחה ותחילת תהליך התנוונות השורש. זהו שלב מעבר לתקופה הבאה.

=== שלב Telogen ===
לתקופה זו אופיינית הפסקת הגדילה, התכווצות והתנוונות השורש ועלית השערה כלפי חוץ. זוהי תקופת המנוחה של המנגנון המייצר את השערה. היא נמשכת אצל בני אדם בין 3 ל-6 חודשים. השערה הישנה נושרת סמוך לבניית של השערה החדשה.

== קישורים חיצוניים ==

* [http://www.hairclinic.co.il/חיי-השערה מחזור חיי השערה], באתר "hairclinic".

קטגוריה:ערכים שבהם תבנית בריטניקה אינה מתאימה
קטגוריה:מערכת הכסות
קטגוריה:שיער
קטגוריה:היסטולוגיה
להב הלוי

להב הלוי (נולד ב-12 בינואר 1965) הוא מעצב גרפי, רעיונאי, מרצה, עיתונאי ופעיל זכויות אדם. זוכה פרס העיצוב לשנת 2014 מטעם משרד התרבות והספורט.

== קורות חיים ==
הלוי נולד ב-12 בינואר 1965 בנוף הגליל (נצרת עילית דאז) 

הוא בוגר המחלקה לעיצוב גרפי מבצלאל, משנת 1991. 

במהלך שנות התשעים התגורר בניו יורק. 

משנת 2004 מרצה במכון הטכנולוגי בחולון, בשנקר ובבצלאל, בו הוא ממשיך להרצות גם היום. 

בשנים 2001—2012 היה הלוי בעליו של סטודיו "עיניים גדולות" לעיצוב. 

משנת 2013 הלוי הוא הבעלים, הרעיונאי והמעצב של "Blue Collar - Working Group", סטודיו לעיצוב, מיתוג ופרסום. 

החל את דרכו בעיצוב כרזות לסרטים, בתכני תרבות ופוליטיקה שונים, והמשיך גם למיתוג של עסקים מסחריים.

בשנת 2009 שימש כעורך שותף, חבר מערכת, עורך גרפי ומעצב ב-"Programma magazine", מגזין אמנות בשפה האנגלית. 

במשך שנת 2012, היה בעליו של טור פוליטי-חזותי במהדורת סוף השבוע של עיתון "הארץ".

החל משנת 2019, הלוי מפרסם את הטור "שבוע שבוע", הכולל מדי שבוע כרזה גרפית אקטואלית ב"מוסף כלכליסט".

== תערוכות ==
*2014 סאו פאולו, ברזיל AGI Open São Paulo
*2014 ורשה, פולין לכרזות הביאנלה ה-24 לכרזות
*2014 לאהטי, לכרזות פינלנד הטריאנלה לכרזות
*2013 מרכז הנסן, ירושלים מניפולציה (קבוצתית)
*2013 גלריה שי אריה, תל אביב My Ghetto (קבוצתית)
*2013 גלריה החללית, תל אביב פרס היצירה הציונית (קבוצתית)
*2011 קפה מסדה, חיפה הסונטה השנייה לפסנתר בפה מינור, ק. 466 מאת דומניקו סקרלטי/30 כרזות פוליטיות 2011 (תערוכת יחיד)
*2011 ניקוסיה, קפריסין תערוכת כרזות בנושא אקולוגיה
*2010 מונס, בלגיה הטריאנלה ה-11 לכרזות פוליטיות
*2010 הגלריה האוניברסיטאית, באר שבע הזקן: בן-גוריון ומורשתו בראי האמנות הישראלית
*2010 ורשה, פולין הביאנלה ה-22 לכרזות
*2009 סיאול, קוריאה הדרומית הטריאנלה ה-7 לכרזות אקולוגיה
*2009 בית האמנים, תל אביב חושך על פני תהום (קבוצתית)
*2007 לאהטי, פינלנד הביאנלה ה-16 לכרזות
*2007 תל אביב, ישראל ארבעים השנים האחרונות (קבוצתית)
*2007 מונס, בלגיה הטריאנלה ה-10 לכרזות פוליטיות
*2006 נינגבו, סין הביאנלה ה-11 לכרזות
*2006 ורשה, פולין הביאנלה ה-20 לכרזות
*2006 מדיטק, חולון "עיצוב טעון" - טרטקובר/למל/הלוי
*2005 לאהטי, פינלנד הביאנלה ה-15 לכרזות
*2003 הגלריה האוניברסיטאית, באר שבע שניים לאחור (תערוכת יחיד)
*2002 בית אריאלה, תל אביב ימים נוראים (תערוכת יחיד)

==פרסומים==
*Hesign Publishers, Berlin Who's Who 100 Designers -2013
*2012- פצ'ה קוצ'ה 14
*September issue, USA Print Magazine -2012
*Hesign Publishers, Berlin Small Studios -2009
*2007- Rockport Publishers, London 1,000 Restaurants, Bars and - Cafes Graphics

== קישורים חיצוניים ==

* [http://byfar.co.il/archives/tag/%D7%9C%D7%94%D7%91-%D7%94%D7%9C%D7%95%D7%99 להב הלוי], באתר פורטפוליו
* [http://www.bluecollar.today/ אתר הסטודיו Blue Collar - Working Group]
* 

==הערות שוליים==

קטגוריה:גרפיקאים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1965
קטגוריה:נוף הגליל: אישים
קטגוריה:סגל המכון הטכנולוגי חולון HIT
נאה סלמיס פמגוסטה

נאה סלמיס פמגוסטה (ביוונית: Νέα Σαλαμίνα Αμμοχώστου, "נאה סלמינה אמוכוסטו") הוא מועדון כדורגל קפריסאי המשחק בליגת העל הקפריסאית. המועדון הוא במקור מהעיר פמגוסטה, ומאז 1974 מארח את משחקיו בעיר לרנקה.

==היסטוריה==
בעקבות מלחמת האזרחים ביוון שפרצה ב-1946 בין אנשי השמאל ואנשי הימין, מועדוני הספורט בפמגוסטה שהיו ימניים פוליטית הגבילו את הספורטאים המזוהים עם מחנה השמאל. אלו הקימו עקב כך את מועדון הספורט נאה סלמיס פמגוסטה, שכלל קבוצת כדורגל, ב-1948. לאחר שבהמשך השנה שחקני הקבוצה סירבו לחתום על הודעת תמיכה בצד הימני במלחמת האזרחים ותמכו בשחקנים המזוהים עם השמאל מקבוצות אחרות שסירבו לעשות זאת, הקבוצה לא הורשתה לשחק באצטדיון ג.ס.א., אשר בו שיחקו הקבוצות בפמגוסטה, במשך מספר שנים. הקבוצה שיחקה תחילה בכר דשא קטן בעיר, ובהמשך הצליחה לגייס כספים מהעירייה להקמת אצטדיון עירוני. בנייתו הושלמה ב-1952.

קבוצות נוספות שהוקמו באותה תקופה והזדהו עם השמאל הפוליטי סבלו מיחס דומה והן לא הורשו להירשם להתאחדות הכדורגל הקפריסאית. עקב כך הן הקימו בהמשך 1948 את פדרציית הכדורגל החובבנית של קפריסין, עם ליגה וגביע משלהם. המצב לא הואיל לכדורגל הקפריסאי ולאחר שכנועים רבים ההתאחדויות אוחדו ב-1953. עם זאת היחס הרע כלפי הקבוצות של הפדרציה נמשך, ורק חלק מהן הורשו לעבור ישירות לליגת העל הקפריסאית. בהסכם בין קבוצות הפדרציה נאה סלמיס פמגוסטה הייתה בין הקבוצות שהסכימו לשחק בליגה השנייה. כמו כן, הקבוצה חזרה לשחק באצטדיון ג.ס.א., והאצטדיון העירוני שימש אותם כמתחם אימונים. ב-1955, לאחר שתי עונות בליגה השנייה, הקבוצה עלתה לליגת העל הקפריסאית.

במהלך פלישת טורקיה לקפריסין ב-1974, הטורקים כבשו את פמגוסטה ותושביה היוונים של העיר ברחו לחלק שנותר בשליטה קפריסאית. המועדון עבר ביחד אתם ושיחק בערים ובאצטדיונים שונים עד שהתקבע באצטדיון אנטוניס פאפאדופולוס בלרנקה, ביחד עם אנורתוסיס פמגוסטה. ב-1979 הקבוצה ירדה למשך עונה אחת לליגה השנייה, ולאחריה חזרה לליגת העל.

ב-1990 הקבוצה זכתה בגביע הקפריסאי, ובהמשך אותה שנה היא זכתה בסופר קאפ. הודות לזכייתה בגביע השתתפה הקבוצה בעונה לאחר מכן בגביע אירופה למחזיקות הגביע, אך היא הודחה בסיבוב הראשון. ב-1991 נבנה בלרנקה אצטדיון אמוכוסטוס בשביל נאה סלמיס פמגוסטה, בעוד אנורתוסיס נותרו במקומם. בהמשך העשור הקבוצה השתתפה בגביע האינטרטוטו מספר פעמים, ללא הישגים משמעותיים.

הקבוצה ירדה ליגה ב-2001, 2003, 2008 ו-2010 וחזרה לליגת העל כעבור עונה בכל אחת מהפעמים.

==תארים==
* הגביע הקפריסאי (1): 1990
* הסופר קאפ הקפריסאי (1): 1990

==קישורים חיצוניים==

* 

קטגוריה:קבוצות כדורגל קפריסאיות
קטגוריה:קבוצות כדורגל שהוקמו ב-1948
קטגוריה:לרנקה: ספורט
ווקאו

מפת תקיפות הווקאו במאה ה-16
ווקאו (ביפנית: わこう Wakō; בסינית: 倭寇; בפין-יין: Wōkòu; בקוריאנית: 왜구 Waegu באנגלית: Wokou, בתרגום מילולי "פיראטים גמדים" או "פיראטים יפנים") היו שודדי ים שהטילו את חיתתם על חופי יפן, סין וקוריאה במשך כ-300 שנה, מהמאה ה-13 עד המאה ה-16. לא כל מי שהוגדרו כ"ווקאו" לקחו חלק בשוד ימי או יבשתי. חלק מהווקאו עסקו בהברחת סחורות בלבד.

== היסטוריה ==
במקור הווקאו היו ברובם יפנים, ששירתו מנהיגים פיאודלים, אך בהמשך נפוצה תופעת הפיראטיות באזור כולו. הווקאו המאוחרים יותר היו נצר למגוון קבוצות אתניות. כיום ידוע כי בתחילת המאה ה-16 מרבית הווקאו הגיעו בעיקר מסין. כך, למשל, במזכר סיני משנת 1548 נכתב על ספינת ווקאו שנתפסה. רוב השודדים היו נתינים סינים, אשר היו חמושים, בין היתר, בארבעה-חמישה רובי ארקבוז.<ref name=":45" />

חונגוו, קיסר סין הראשון בשושלת מינג, היה ער לסכנת הווקאו על יציבות שלטונו. לפיכך, כבר בראשית שלטונו, נבנו מצודות לשיפור המגננה בפרובניציות ג'ג'יאנג, שאנדונג ופוג'יין. במקביל, לראשונה, הוצאו צווים האוסרים סחר ימי. פעילות הווקאו קיבלה ממד אלים בעקבות אכיפה קפדנית של צווים אלה. לפי אחד ההסברים, התחרות בין המבריחים גדלה, ולכן הם החלו להתחמש בנשק, אשר שימש למעשי שוד.<ref></ref> לפי הסבר אחר, משפחות רבות השפעה בסין חבו כסף רב לכנופיות המבריחים. כדי להימנע מפרעון החוב, הן הפעילו לחץ על הפקידים המקומיים כדי שיאכפו את הוראת הצו. כדי להביא לפירעון החוב החלו כנופיות המבריחים לנקוט במעשי שוד אלימים. בנוסף, היו קשרים בין פקידי הממשל הסינים לאנשי הווקאו, מה שהקשה על השלטון המרכזי לשלוט בתופעת הפיראטים.<ref name=":45"></ref>

פעילות הווקאו שמקורה ביפן התגברה בתקופת סנגוקו, בשל אי-הצלחת השליטים בהשלטת מרותם על הנמלים.

עם זאת, שושלת מינג ניסתה להילחם בתופעה גם באמצעות נזירי שאולין שנשלחו להילחם בשודדי הים, ששלחו ידם גם בהברחות ובדיג בלתי חוקי, והגיעו מהחוף אל ליבה של סין, דרך נהר היאנגצה.

== מחלוקת בנוגע לזהותם ==
זהותם שנויה במחלוקת וישנן תאוריות שונות לגבי מוצאם האתני והלאומי. בין התאוריות השונות לגבי זהותם, הציע חוקר מאוניברסיטת טוקיו כי הווקאו המקוריים היו למעשה תושבים קוריאנים באיים הסמוכים ליפן, ואולי מעטים מהם היו יפנים, שהטילו אימה על האיכרים שגרו באיים. עם זאת, התאוריה מבוססת על מידע שעבר כאגדה או שמועה ואין לה ביסוס במסמכים היסטוריים מאומתים, או תמיכה של חוקרים נוספים.

התאוריה הרווחת כיום היא של חוקר שהצליח להוכיח כי הווקאו הראשונים השתייכו לקבוצות אתניות שונות ולא לאומה אחת, וכתב כי הווקאו היו "אנשי שוליים" שחיו במקומות בהם שררה אווירה פוליטית לא יציבה, ללא בריתות לאומיות. במילים אחרות, הווקאו לא היו ארגון ממוסד, אלא כנופיות נפרדות, שלא תמיד שיתפו פעולה.

תומכי התאוריה הזאת מדגישים כי אחד המנהיגים הידועים של הווקאו הראשונים, אג'יבאלדו, נשא שם קוריאני ומונגולי ונטען על ידי מקורות שונים כי הוא מונגולי, קוריאני, יפני או "תושב האיים".

ישנם חוקרים הטוענים כי האיבה רבת השנים בין סין ליפן נובעת בין השאר מתופעת הפיראטים, עד כדי כך שהכינוי "הפיראטים הגמדים" הפך לשמם של היפנים בפי הסינים, עד עצם היום הזה.

== קישורים חיצוניים ==

* 
* 
== הערות שוליים ==

קטגוריה:יפן: תרבות
קטגוריה:מילים וביטויים ביפנית
קטגוריה:יפן: היסטוריה
קטגוריה:שודדי ים
קטגוריה:לוחמה בימי הביניים
סטארטאפ (אלבום)

"סטארטאפ" הוא שם אלבום הבכורה של להקת סטארטאפ, שנוצרה בתוכנית המציאות פרויקט הלהקה.

האלבום שוחרר ב-21 ביולי 2013 והוא מכיל 11 שירים, רובם בוצעו ב"פרויקט הלהקה". המפיק המוזיקלי של האלבום הוא הנרי, שהיה גם המפיק המוזיקלי של העונה הראשונה של פרויקט הלהקה. הנרי כתב יחד עם אמיר פרישר גוטמן (מנחה העונה הראשונה של פרויקט הלהקה) את השיר "זה הזמן שלי עכשיו", השיר הראשון באלבום. "זה הזמן שלי עכשיו" היה גם שיר הפתיחה של פרויקט הלהקה בעונה הראשונה.

==סינגלים==
השיר "יאללה בלאגן" יצא בתור סינגל ב-25 ביוני 2013. הלהקה צילמה קליפ לשיר זה בחיריה שהופיע בפרק 32, פרק הגמר, של העונה הראשונה של הפרויקט. 

הסינגל השני, "חוקים חדשים למשחק" יצא כסינגל בתאריך 18 ביולי 2013. להקת סטארטאפ הופיעה עם שיר זה בעונה הראשונה של התוכנית "הבנים והבנות" בערוץ הילדים. הקליפ לשיר שוחרר ב-24 באוגוסט 2013.

הסינגל השלישי, "תאמיני", שאותו ביצע ישראל מרמרוש, שוחרר ב-22 ביולי 2013 יחד עם השיר "בעיניים שלך" של שירה מרגלית.

==רשימת שירים==

קטגוריה:אלבומי 2013
קטגוריה:אלבומי חברת הד ארצי
המרכז הלאומי לאמנות, טוקיו

המרכז הלאומי לאמנות, טוקיו (ביפנית: 国立新美術館) הוא מוזיאון גדול ברובע מינאטו שבטוקיו, בירת יפן.

המוזיאון, המשתרע על פני 47,96 מ"ר, מציג מבחר אמנותי של יצירות אמנות מתרבות יפן מתקופות שונות.
האדריכל של מבנה המוזיאון היה קישו קורוקאווה (Kisho Kurokawa).

למוזיאון אין אוסף קבוע ולמעשה הוא מתפקד כגלריה בה מוצגות תערוכות חיצוניות.

== קישורים חיצוניים ==

* 

* תמונות בוויקישיתוף
* [http://www.nact.jp/english/index.html אתר המוזיאון באנגלית]
* [http://www.museus.gov.br/wp-content/uploads/2014/04/TheArtNewspaper2013_ranking.pdf כתבה על המוזיאון] באנגלית 2013

קטגוריה:טוקיו: מוזיאונים
קטגוריה:יפן: מוזיאונים לאמנות
Ice Peaks

משחק הוקי קרח בהיכל Ice Peaks
היכל הקרח Ice Peaks, במתחם פארק פרס שבחולון, הוא מרכז ספורט שהוקם בשנת 2013 בסיוע קבוצת תורמים יהודים ממדינות שונות. זירת הקרח בגודל 900 מ"ר של ההיכל נבנתה בטכנולוגיה גרמנית, סביבה הוקם אוהל בגודל 1800 מ"ר המצויד בטכנולוגיות בידוד תרמיות המקדמות אנרגיה ירוקה וטריבונות ישיבה ל-240 צופים לצד מספר דומה של מקומות עמידה. בהיכל מתקיימים משחקי הוקי קרח בבית המרכז של ליגת ההוקי קרח הישראלית (הבית השני בצפון מארח משחקים במרכז קנדה שבמטולה), תחרויות החלקה אמנותית והחלקה חופשית לציבור.

==פעילויות בהיכל==
===הוקי קרח===
עוד לפני שנפתח ולמרות היות משטח הקרח קטן מהתקן של פדרציית ההוקי קרח הבינלאומית (IIHF), אישרה התאחדות ההוקי קרח הישראלית את השימוש בהיכל לצורכי הליגה, אך קבעה כי הרכב הקבוצות יוקטן לארבעה שחקני שדה ושוער (במקום חמישה ושוער).

מאז שנפתח, הפך ההיכל למרכז ההוקי קרח במרכז הארץ והביא להקמת קבוצות הוקי קרח רבות נוספות במרכז הארץ ולהקמת הליגה הלאומית (הליגה השנייה). בחודש יולי 2013 הגיעה נבחרת ארצות הברית להתאמן בהיכל לקראת המכביה ה-19. 

לקראת עונת 2013/14 הוחלט בהתאחדות ההוקי קרח הישראלית על פיצול ליגת העל ל-2 בתים על מנת לאפשר לקבוצות המרכז להפחית נסיעות למרכז קנדה, שעד הקמת ההיכל היה המקום היחיד בישראל בו ניתן היה לשחק הוקי קרח. 

בסוף עונת 2013/14 התקיים בהיכל גמר אליפות ישראל, הראשון מחוץ למרכז קנדה, ואף שודר בשידור ישיר בערוץ 9 והפך להיות משחק ההוקי קרח הישראלי הראשון ששודר בזמן אמת בטלוויזיה. בחודש יוני 2014, קיים ההיכל, בשיתוף התאחדות ההוקי קרח הישראלית, טורניר בינלאומי לילדים עד גיל 14 בהשתתפות מספר קבוצות מקומיות וקבוצה אחת מאוקראינה ואף משחק ידידות בין נבחרת ישראל הבוגרת לבין קבוצה אוקראינית.

===החלקה אומנותית===
עם פתיחת ההיכל, נפתחו מספר חוגי החלקה על הקרח למתחילים, למתקדמים ואף למבוגרים ונוספו הזדמנויות אימון למחליקים אומנותיים המשתתפים בתחרויות בישראל ובעולם. בשנת 2014 התקיימה בהיכל אליפות ישראל בהחלקה אומנותית בה השתתפו אלכסיי ביצ'נקו - בקטגוריית הגברים והצמד יבגני קרסנופולסקי ואנדריאה דוידוביץ' בקטגוריית ההחלקה האומנותית לזוגות. זו הייתה הופעתם האחרונה של השלושה לקראת אולימפיאדת סוצ'י (2014)

===תוכניות פיתוח===
בדצמבר 2014 אישרה עיריית חולון להקים סמוך להיכל הקרח אולם נוסף עם משטח החלקה אולימפי (1,800 מ"ר) ו-1,200 מושבים ביציעים כדי לשמש לאימונים ולארח תחרויות החלקה על קרח והוקי קרח על משטח תקני. האולם החדש אמור היה להיפתח בתחילת 2017. עלות המבנה המתוכנן כ-25 מיליון ש"ח. אך למרות הכנת התוכנית, נכון לעכשיו בנייתו טרם החלה. רק בסוף דצמבר 2017 פורסם המכרז להקמתו ותאריך היעד להקמתו היה סוף 2018. באפריל 2018 נחתם הסכם עם חברת פסגות הקרח המפעילה את המתחם להקמת משטח הקרח האולימפי. שטח מתחם ההוקי קרח יגדל מכ-1,800 מ"ר כיום, לכ-6,600 מ"ר עם זירת ההוקי קרח האולימפית שתושלם בסוף 2020 וצפויה להכיל כ-1,500 צופים. היכל הקרח האולימפי מיועד לארח את משחקי ההוקי קרח במכביה ה-21. אך הבנייה נדחתה וכעת העבודות להקמתו צפויות להסתיים רק בסוף 2024.

==קישורים חיצוניים==

* 

==הערות שוליים==

קטגוריה:ישראל: אצטדיונים ומתקני ספורט
קטגוריה:חולון: אצטדיונים ומתקני ספורט
קטגוריה:ישראל: הוקי קרח
קטגוריה:ישראל: החלקה אמנותית על הקרח
איש המאתיים

איש המאתיים (באנגלית: Bicentennial Man) הוא סרט מדע בדיוני-קומי משנת 1999 המבוסס על הספר "האדם הפוזיטרוני" מאת אייזק אסימוב ורוברט סילברברג (שאף הוא מבוסס על ספרו המקורי של אסימוב בשם "איש המאתיים"). בסרט מככבים רובין ויליאמס, סם ניל, אמבת' דייוויץ, וונדי קרוסון ואוליבר פלאט.

הסרט מגולל את סיפורו של רובוט בעל בינה מלאכותית בשם אנדרו ועוסק בנושאים כגון אנושיות, עבדות, דעות קדומות, קונפורמיות, סקס, אהבה ומוות.

הסרט נעשה בהפקה משותפת של סרטי טאצ'סטון וסרטי קולומביה ובוים על ידי כריס קולומבוס. שם הסרט מגיע מהדמות הראשית אשר מגיעה לגיל של 200 שנים. למרות כישלון בקופות, הסרט קיבל מועמדות לפרס אוסקר לאיפור ולעיצוב השיער הטובים ביותר. ג'יימס הורנר ווויל ג'נינגס כתבו את שיר הנושא של הסרט "Then You Look at Me" אשר בוצע על ידי סלין דיון.

==תקציר עלילה==
בעתיד המאוד קרוב אלינו, משפחת מרטין רוכשת את הרובוט המתקדם ביותר, ה-NDR 114 (רובין ויליאמס). הרובוט הופך לבן בית, מנקה ומסדר, עושה שליחויות, ואפילו משכיב את הילדות לישון ומספר להן סיפור.

לאורך כל חיי המשפחה ושלושת דורותיה, ה-NDR 114, המכונה אנדרו, מלווה את המשפחה, ולומד להיות יותר מרובוט - לאהוב ולהתגעגע, עד כאב כזה שאפילו ממציאיו לא תכנתו אותו אליו.

==צוות השחקנים==
* רובין ויליאמס - אנדרו מרטין, רובוט אנדרואיד מסוג NDR 114, משרת את משפחת מרטין ושואף להפוך לאנושי.
* סם ניל - ריצ'רד מרטין, אב משפחת מרטין.
* אמבת' דייווידץ - מגלמת את אמנדה מרטין ופורשיה צ'ארני, נכדתה של אמנדה.
** האלי קייט אייזנברג - אמנדה מרטין הצעירה (גיל 7)
* וונדי קרוסון - רייצ'ל מרטין, אם משפחת מרטין.
* אוליבר פלאט - רופרט בורנס, בנו של יוצר רובוטי ה-NDR אשר עוזר להם להפוך ליותר דמויי-אנוש.
* קירסטן וורן - גלתיאה, רובוט NDR והמשרתת של רופרט. מאוחר יותר היא הופכת למשרתת משפחת מרטין.
* סטיבן רוט - דניס מאנסקי
* אנג'לה לאנדיס - גרייס מרטין
** לינזדה לת'רמן - גרייס מרטין הצעירה (גיל 9)
* בראדלי ויטפורד - לויד צ'ארני
** איגור הילר - לויד צ'ארני הצעיר (גיל 10)
* ג'ון מייקל היגינס - ביל פיינגולד
* ג'ורג ד. וואלאס - הנואם הראשון בקונגרס העולמי
* לין ת'יגפן - מרג'ורי בוטה, הנואמת השנייה בקונגרס העולמי

==קישורים חיצוניים==
* 

* [http://movies.walla.co.il/movie/695/ וואלה סרטים - איש המאתיים]
* [http://www.seret.co.il/movies/s_movies.asp?MID=237 איש המאתיים] באתר סרט
* "[http://www.yekum.org/2016/09/%D7%90%D7%99%D7%A9-%D7%99%D7%95%D7%91%D7%9C-%D7%94%D7%9E%D7%90%D7%AA%D7%99%D7%99%D7%9D-%D7%A1%D7%99%D7%A4%D7%95%D7%A8-%D7%A8%D7%95%D7%91%D7%95%D7%98%D7%99%D7%9D-%D7%A7%D7%9C%D7%90%D7%A1%D7%99-%D7%9E/ איש יובל המאתיים]" במגזין "יקום תרבות"

==הערות שוליים==

קטגוריה:סרטי קומדיה אמריקאיים
קטגוריה:סרטי מדע בדיוני אמריקאיים
קטגוריה:סרטי דרמה אמריקאיים
קטגוריה:סרטי קולומביה
קטגוריה:סרטים אמריקאיים מבוססי ספרים
קטגוריה:אייזק אסימוב
קטגוריה:סרטי כריס קולומבוס
קטגוריה:סרטים אמריקאיים משנת 1999
קטגוריה:סרטי 1999
קטגוריה:סרטי מדע בדיוני מ-1999